നങ്ങ്യാര്കുളങ്ങരയില് മോഷണം പതിവാകുന്നു ഹരിപ്പാട്: നങ്ങ്യാര്കുളങ്ങരയില് മോഷണം വ്യാപകമാകുന്നു. ഹരിപ്പാട് നഗരസഭ 18ാം വാര്ഡ് നങ്ങ്യാര്കുളങ്ങര ക്ഷേത്രപരിസരം മുതല് കിഴക്കോട്ട് റെയില്വേ ലൈന് വരെയുള്ള ഭാഗത്താണ് മോഷണം പതിവായിരിക്കുന്നത്. ആറാട്ടുകുളത്തിന്െറ കിഴക്കുഭാഗത്ത് താമസിക്കുന്ന തട്ടാരേത്ത് രാമകൃഷ്ണ പിള്ളയുടെ രണ്ട് സൈക്കിളും ശ്രീജിത് ഭവനത്തില് ഗോപാലകൃഷ്ണന്െറ ഒരു സൈക്കിളും കഴിഞ്ഞ ദിവസം മോഷണം പോയി. ഈ ഭാഗങ്ങളില് അസമയത്ത് അപരിചിതരെ കാണാറുണ്ടെന്ന് നാട്ടുകാര് പറയുന്നു. പ്രദേശത്ത് പൊലീസ് പട്രോളിങ് ശക്തമാക്കണമെന്നും മോഷ്ടാക്കളെ അറസ്റ്റ് ചെയ്യണമെന്നും ആവശ്യപ്പെട്ട് നങ്ങ്യാര്കുളങ്ങര ടൗണ് റെസിഡന്റ്സ് അസോസിയേഷന് പ്രസിഡന്റ് ഇല്ലത്ത് ശ്രീകുമാര് ഹരിപ്പാട് സ്റ്റേഷന് ഹൗസ് ഓഫിസര്ക്ക് പരാതി നല്കി.